́ бо да кра́демъ и похища́емъ, и ру́ки дру́гъ на дру́га ѕлѣ̀ простира́емъ, и́мамы ру́цѣ и но́зѣ, но да сія̂ на вся́ко ѡ бз҃ѣ дѣ́ланіе употребля́емъ, на ми́лостыню же ни́щымъ, къ соверше́нству немощнѣ́йшымъ душе́ю, и на по́мощь тре́бующымъ: сильнѣ́йшіи же душе́ю и тѣ́ломъ нестяжа́нія ра́ди, илѝ подража́нія хрс̑ту̀, и святы̂мъ єгѡ̀ ученикѡ́мъ, и ко є́же прославля́ти бг҃а, и диви́тися сокрове́ннѣй єгѡ̀ прему́дрости во удесѣ́хъ на́шихъ: и ка́кѡ ру́цѣ сі́и и ма́ліи пе́рсты на вся́ко худо́жество и дѣ́ланіе, писа́ніе же и начина́ніе быва́ютъ гото́ви бж҃іимъ про́мысломъ, ѿ негѡ́же ра́зумъ безчи́сленныхъ худо́жествъ и писа́ній, прему́дрости же и цѣли́тельныхъ враче́вствъ, язы̂къ же и разли́чныхъ пи́сменъ